Rångedalan kirkko

Rångedalan kirkko () on Ruotsissa Boråsin kunnassa sijaitseva rakennus. Rakennustyöt aloitettiin vuonna 1846 ja kirkko otettiin käyttöön vuonna 1848, vaikka maalaustyöt olivat vielä tekemättä eikä alttarikoristeita tai urkuja ollut vielä tuotu. Arkkitehtina toimi Petter Pettersson ja rakennus edustaa empiretyyliä. Viimeisimmässä, vuosina 1980–1981 tehdyssä remontissa maalattiin kirkon sisätilat alkuperäisellä vaaleanpunaisella värisävyllä ja ikkunanpielet valkoisella. Kirkkoon mahtuu 325 ihmistä. 

Saarnastuolin on tehnyt Rångedalasta kotoisin oleva Lars Hansson. Kivinen kastemalja on ilmeisesti ollut vanhassa kirkossa ja on tuotu nykyiseen kirkkoon noin vuoden 1906 tienoilla. 17-äänikertaiset urut on rakentanut Tostareds kyrkorgelfabrik vuonna 1970.

Lähteet
 Svenska kyrkan i Toarp: Rångedala kyrka

Aiheesta muualla

Ruotsin kivikirkot
Boråsin kunta
Länsi-Götanmaan läänin kirkot
Kirkot Skaran hiippakunnassa